Lav et referat af nedenstående tekst:

Tekst:
Det våde vejr og den kraftige blæst kommer sædeles ubelejligt for mange landmænd, der ellers var i fuld gang med årets høst. På Fristrup Maskinstation ved Aabybro står to kæmpemæssige mejetærskere uvirksomme hen – og det ærgrer ejeren Niels Erik Larsen. -	Normalt kører vi fra klokken 09 – 23 på den her årstid, hvis ellers vejret tillader det og vi var i fuld gang i går, siger Niels Erik Larsen. En ting er regnen – noget andet er varslet om vindstød af orkanstyrke. Ifølge maskinstationsejeren kan det ødelægge en ellers høstklar mark på kort tid. -	Der kan ske det, at kornaksene knækker, hvis det blæser for voldsom, og så kan det ikke reddes. Vi er nødt til at være optimistiske og så håbe på at vejret retter sig i løbet af et par dage, så vi kan komme ud at høste igen, siger Niels Erik Larsen. Fristrup Maskinstation oplyser, at de lige nu kun har fået høstet ca. En tredjedel af deres afgrøder.

Referat:
Kraftige vindstød kan ødelægge en ellers høstklar mark, fortæller maskinstationsejer.